У мінулыя выхадныя ў Шумілінскай СДЮШАР прайшоў адкрыты раённы турнір па валейболе сярод дзяўчат, прысвечаны памяці Героя Савецкага Саюза П. А. Акуцыёнка. За перамогу змагаліся каманды з Шуміліна, Верхнядзвінска, Бешанковічаў, Кіраўска (Магілёўская вобласць) і Пскова (Расійская Федэрацыя). Адным з арганізатараў турніру была і раённая арганізацыя грамадскага аб’яднання “Белая Русь”, якая прадставіла медалі і кубкі пераможцам і прызёрам.